CELEX: C2007/140/17
Language: sk
Date: 2007-06-23 00:00:00
Title: Vec C-162/07: Návrh na začatie prejudiciálneho konania, ktorý podal Corte suprema di cassazione (Taliansko) 26. marca 2007 – Ampliscientifica Srl, Amplifin SpA/Ministero dell'Economia e delle Finanze, Agenzia delle Entrate

23.6.2007   
            
            
               SK
            
            
               Úradný vestník Európskej únie
            
            
               C 140/10
            
         Návrh na začatie prejudiciálneho konania, ktorý podal Corte suprema di cassazione (Taliansko) 26. marca 2007 – Ampliscientifica Srl, Amplifin SpA/Ministero dell'Economia e delle Finanze, Agenzia delle Entrate
   (Vec C-162/07)
   (2007/C 140/17)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte suprema di cassazione
   Účastníci konania pred vnútroštátnym súdom
   
      Dovolateľky: Ampliscientifica Srl, Amplifin SpA
   
      Ďalší účastníci konania: Ministero dell'Economia e delle Finanze, Agenzia delle Entrate
   Prejudiciálne otázky
   
               1.
            
            
               Má sa článok 4 ods. 4 posledná časť smernice Rady 77/388/EHS (1) zo 17. mája 1977 vykladať ako ustanovenie nedostatočne presné, ktoré umožňuje členským štátom uplatniť úpravu ním stanovenú za osobitných predpokladov hospodárskych, finančných alebo právnych prepojení medzi rôznymi subjektmi, alebo ako ustanovenie dostatočne presné, ktoré teda ukladá, v prípade, že sa členský štát rozhodol prijať túto úpravu, zaviesť jej uplatnenie na všetky prípady prepojení spoločností v ňom uvedených?
            
         
               2.
            
            
               Nezávisle od odpovede na predchádzajúcu otázku, predstavuje stanovenie časových obmedzení v tom zmysle, že prepojenie musí existovať značné časové obdobie ako predpoklad uplatnenia úpravy, bez toho, aby bolo dotknutým subjektom umožnené preukázať existenciu zákonného hospodárskeho dôvodu vytvorenia tohto prepojenia, neprimeraný prostriedok vzhľadom na ciele smernice a dodržanie zásady zákazu zneužitia práva? Odporuje teda takáto právna úprava zásade neutrality DPH?
            
         
      (1)  Ú. v. ES L 145, s. 1; Mim. vyd. 09/001, s. 23.